**Ministru kabineta noteikumu projekta „** **Noteikumi par Pilsonības un migrācijas lietu pārvaldes elektronisko dokumentu arhīvu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iedzīvotāju reģistra likuma 4.panta trešā daļa, un Imigrācijas likuma 3.panta trešā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru kabineta 2006.gada 3.oktobra noteikumu Nr.811 “Pilsonības un migrācijas lietu pārvaldes nolikums” 2.punktā noteikto, Pilsonības un migrācijas lietu pārvaldes (turpmāk – PMLP) funkcijas ir veikt iedzīvotāju uzskaiti valstī un īstenot valsts migrācijas politiku. Īstenojot šīs funkcijas, cita starpā tiek iekļauti dati gan Iedzīvotāju reģistrā, gan citās PMLP pārziņā esošās valsts informācijas sistēmās un PMLP tiek uzkrāti šajās sistēmās iekļauto ziņu pamatojošie dokumenti (personu lietu veidā). Dokumenti līdz šim ir uzkrāti papīra dokumentu veidā. Piekļuve minētajiem dokumentiem ir nepieciešama gan PMLP, gan citām valsts pārvaldes iestādēm, prokuratūrai. Piekļuve dokumentiem līdz šim tiek nodrošināta smagnējā un neefektīvā veidā – katram dokumentu pieprasītājam uz pieprasījuma pamata izsniedzot pieprasītos papīra dokumentus. Lai PMLP un citas valsts pārvaldes iestādes un prokuratūra varētu efektīvāk un operatīvāk veikt tām noteiktās funkcijas un uzdevumus, ir nepieciešams nodrošināt Iedzīvotāju reģistrā un citās Pārvaldes pārziņā esošajās valsts informācijas sistēmās iekļauto ziņu pamatojošo dokumentu elektronisku uzkrāšanu un pieejamību. PMLP šo dokumentu uzkrāšanu un pieejamību nodrošinās, minētos dokumentus iekļaujot un uzglabājot valsts informācijas sistēmā – Elektronisko dokumentu arhīvs (turpmāk – Sistēma). Uz 2016.gada janvāri PMLP kopumā ir aptuveni 290 000 personu lietu. No tām aptuveni 30 000 personu lietu ir par personām, kuras ir pārkāpušas ieceļošanas un uzturēšanās nosacījumus Latvijas Republikā, vai kurām ir noteikts ieceļošanas aizliegums. Pārējās fizisko personu lietas ir par personām, par kurām pieņemts lēmums par uzturēšanās atļaujas, reģistrācijas apliecības vai pastāvīgās uzturēšanās apliecības izsniegšanu; kuras iesniegušas iesniegumu patvēruma meklēšanas procedūras ietvaros vai kuras iesniegušas dokumentus tiesiskā statusa noteikšanai vai maiņai.Personu lietās uzkrāto dokumentu arhīva informācija ir nepieciešama PMLP centrālajām un teritoriālajām struktūrvienībām, Iekšlietu ministrijas struktūrvienībām, Valsts robežsardzes (turpmāk – VRS) un citām Iekšlietu ministrijas padotībā esošajām iestādēm, lēmumu pieņemšanai, kā arī citām valsts pārvaldes iestādēm, prokuratūrai un nākotnē arī tiesām to lēmumu pieņemšanai.Lai nodrošinātu iedzīvotāju uzskaites un ārzemnieku ieceļošanas un uzturēšanās dokumentēšanas un kontroles funkciju efektīvu īstenošanu kā arī nodrošinātu, ka informācijas aprite starp minētajām iestādēm notiktu operatīvi un nepieciešamie dokumenti būtu pieejami vienlaicīgi vairākām iestādēm, kurām tie ir nepieciešami lēmumu pieņemšanai atbilstoši katras iestādes kompetencei, ir izveidota Sistēma un saskaņā ar Valsts informācijas sistēmu likuma 5.pantā un Iedzīvotāju reģistra likuma 4.panta trešajā daļā un Imigrācijas likuma 3.panta trešajā daļā noteikto ir nepieciešams pieņemt normatīvo aktu, kas reglamentē Sistēmā iekļaujamo ziņu un dokumentu apjomu, ziņu iekļaušanas un dokumentu glabāšanas un to izsniegšanas kārtību.Projektā paredzēts, ka Sistēmā iekļaus ziņas un dokumentus par pārvaldes radītu vai pārvaldē saņemtu elektroniski radītu dokumentu un papīra dokumenta elektronisko kopiju par personu: 1. kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību;
2. par kuru pieņemts lēmums par uzturēšanās atļaujas, reģistrācijas apliecības vai pastāvīgās uzturēšanās apliecības izsniegšanu;
3. kurai noteikts ieceļošanas aizliegums Latvijas Republikā vai Šengenas līguma dalībvalstu teritorijā;
4. uz kuru attiecināma Imigrācijas likumā noteiktā izraidīšanas procedūra;
5. kura iesniegusi iesniegumu patvēruma meklēšanas procedūras ietvaros;
6. kura iesniegusi dokumentus tiesiskā statusa noteikšanai vai maiņai.

Tātad Sistēmā iekļaus un uzglabās informāciju par Iedzīvotāju reģistrā iekļaujamās un aktualizējamās ziņas pamatojošiem dokumentiem un informāciju par dokumentiem, kas pārvaldē saņemti vai radīti, veicot ārzemnieku ieceļošanas un uzturēšanās dokumentēšanas un kontroles funkcijas.Projektā noteikts izsmeļošs informācijas un dokumentu apjoms, kas tiks uzglabāts Sistēmā (skat projekta 3.punktu).Ziņas Sistēmā iekļaus PMLP un VRS tiešsaistē.Ziņas no Sistēmas varēs saņemt valsts pārvaldes iestādes, tiesas un prokuratūra atbilstoši to kompetencei. Tiesības informācijas piekļuvei piešķir un anulē PMLP priekšnieks vai viņa pilnvarota amatpersona, pamatojoties uz institūcijas vai iestādes vadītāja pieprasījuma: attiecīgā iestāde vai institūcija slēdz vienošanos ar PMLP par piekļuvi Sistēmā iekļautajiem datiem, norādot funkcijas, kuru izpildei piekļuve šiem datiem nepieciešama. Pēc vienošanās noslēgšanas attiecīgās iestādes vadība iesniedz PMLP sarakstu ar to darbinieku vārdiem, uzvārdiem un personas kodiem, kuriem nepieciešams piešķirt piekļuves tiesības. PMLP katram no sarakstā norādītajiem darbiniekiem piešķir piekļuves tiesības un lietotāja “lomu”, kura ļauj piekļūt tikai tai informācijas sadaļai Sistēmā, kas attiecas uz viņa kompetenci, un veikt tikai tās funkcijas, kas ir atbilstošas viņa “lomai” (datu ievade, labošana vai arī tikai datu apskate). Piekļuve Sistēmā ietvertajiem datiem Projekta 6.punktā minētajām institūcijām tiek nodrošināta tiešsaistē. PMLP veic piekļuves kontroli.Sistēmas pārzinis ir PMLP, bet Sistēmas datu operators ir VRS, kuras tiesības un uzdevumi Sistēmā iekļauto datu apstrādē kā datu operatoram tiks noteikti ar noslēgto vienošanos starp PMLP un VRS. Informācija Sistēmā tiks glabāta atbilstoši katra dokumenta veida glabāšanas noteikumiem tiesību aktos dokumentu arhivēšanas jomā noteiktajā kārtībā. Precīzus glabāšanas termiņus tiesību aktos noteiktajā kārtībā noteiks PMLP saskaņojot to ar Latvijas Nacionālo arhīvu. |
| 3. | Projekta izstrādē iesaistītās institūcijas | PMLP |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, ziņas par kurām iekļautas Iedzīvotāju reģistrā, kuras iesniegušas iesniegumu tiesiskā statusa noteikšanai vai maiņai, patvēruma iesniegumu vai iesniegumu uzturēšanās atļaujas, reģistrācijas apliecības vai pastāvīgās uzturēšanās apliecības pieprasīšanai, kā arī personas, kurām noteikts ieceļošanas aizliegums Latvijas Republikā vai Šengenas līguma dalībvalstu teritorijā, vai uz kurām attiecināma Imigrācijas likumā noteiktā izraidīšanas procedūra. Uz 2016.gada janvāri PMLP kopumā ir aptuveni 290 000 personu lietu, no tām aptuveni 30 000 personu lietu ir par personām, kuras ir pārkāpušas ieceļošanas un uzturēšanās nosacījumus Latvijas Republikā, vai kurām ir noteikts ieceļošanas aizliegums. Vidēji dienā tiek izveidotas 38 personu lietas un 130 jau esošām lietām tiek pievienoti jauni dokumenti.VRS 2015.gadā izsniegusi 1 225 izbraukšanas rīkojumus un 392 lēmumus par piespiedu izraidīšanu.PMLP, VRS, Valsts policijas, Drošības policijas un citu valsts pārvaldes iestāžu darbinieki, kuri savā darbā izmantos sistēmu. |
| 2. | Tiesiskā regulējuma ietekme uz tautsaimniecību un administratīvo slogu | PMLP darbiniekiem palielināsies administratīvais slogs, jo būs nepieciešams daļu PMLP rīcībā esošo dokumentu skenēt, lai nodrošinātu to uzglabāšanu Sistēmā. Vienlaikus PMLP darbiniekiem administratīvais slogs samazināsies, jo nebūs nepieciešams klātienē izsniegt citām institūcijām un PMLP teritoriālajām struktūrvienībām lietas no PMLP arhīva.Citām valsts pārvaldes iestādēm administratīvais slogs samazināsies, jo nebūs nepieciešams ierasties klātienē PMLP, lai saņemtu to funkciju īstenošanai nepieciešamos dokumentus, bet tos varēs iegūt no sistēmas. |
| 3. | Administratīvo izmaksu monetārs novērtējums | 1. Lietā esošo dokumentu skenēšana:VRSpamatojoties uz Ministru kabineta 2013.gada 5.marta noteikumiem Nr.122 “Noteikumi par izraidīto ārzemnieku un ieceļošanas aizliegumu reģistru” VRS šobrīd veic izbraukšanas rīkojumu un lēmumu par piespiedu izraidīšanu skenēšanu. Līdz ar to VRS administratīvās izmaksas līdz ar jaunā normatīvā regulējuma spēkā stāšanos ir 0.PMLP (iepriekš izveidoto lietu skenēšana):C = 5,92 *euro* (vidējā atlīdzība, dati par 2016.gada februāri) x 0,5 h (vidēji 30 min vienas lietas sakārtošanai un ieskenēšanai) x 290 000 = 858 400 *euro*PMLP (izveidojamo lietu skenēšana un lietām pievienojamo dokumentu skenēšana):Vidēji dienā tiek izveidotas 38 jaunas lietas un 130 jau esošām lietām tiek piesaistītas jaunas personas vai lietā esošo personu dokumentiem tiek pievienoti jauni dokumenti. Vidēji katrā no minētām lietām tiek pievienotas 10 lapas.C = 5,92 *euro* (vidējā atlīdzība, dati par 2016.gada februāri) x 0,16 h (aptuveni 10 min jaunas lietas skenēšanai vai dokumentu pieskenēšanai jau esošai lietai) x 168 (38 jaunās lietas + 130 esošās lietas) = 159 *euro*C (gadā) = 159 *euro* x 252 (vidēji darba dienu skaits gadā) = 40 068 *euro*2. Lietu izsniegšana:*Šobrīd:*Iestādei, lai iepazītos ar lietu:C1 (pieprasījuma sagatavošana un nosūtīšana) = 5,92 *euro* (vidējā atlīdzība, dati par 2016.gada februāri) x 0,5 h (vidēji 30 min) x 30 (vidēji pieprasījumu skaits gadā) = 89 *euro*C2 (nokļūšana PMLP) = 5,92 *euro* (vidējā atlīdzība, dati par 2016.gada februāri) x 1 h x 30 (vidēji pieprasījumu skaits gadā) = 178 *euro*C3 (iepazīšanās ar lietu PMLP) = 5,92 *euro* (vidējā atlīdzība, dati par 2016.gada februāri) x 1 h x 30 (vidēji pieprasījumu skaits gadā) = 178 *euro*C1 (kopā) = C1 + C2 + C3 = 445 *euro*PMLP:C1 (kompetentās iestādes pieprasījuma saņemšana un apstrāde) = 5,92 *euro* (vidējā atlīdzība, dati par 2016.gada februāri) x 0,5 h (vidēji 30 min) x 30 (vidēji pieprasījumu skaits gadā) = 89 *euro*C2 (lietas sagatavošana kompetentai iestādei, izsniegšana, nepieciešamo dokumentu kopēšana un izsniegšana) = 5,92 *euro* (vidējā atlīdzība, dati par 2016.gada februāri) x 2 h x 30 (vidēji pieprasījumu skaits gadā) = 355 *euro*C3 (lietas izsniegšana PMLP teritoriālajai un centrālajai struktūrvienībai, to saņemšana, atpakaļ nodošana arhīvam) = (5,92 *euro* (vidējā atlīdzība, dati par 2016.gada februāri) x 0,5 h x 130 vidēji dienā jau esošām lietām tiek piesaistītas jaunas personas vai lietā esošo personu dokumentiem tiek pievienoti jauni dokumenti)) x 252 (vidēji darba dienu skaits gadā) = 96 970 *euro*C2 (kopā) = C1 + C2 + C3 = 97 414 *euro*C (kopā iestāde un PMLP) = C1 + C2 = 97 859 *euro**Pēc normatīvā regulējuma spēkā stāšanās:*Administratīvās izmaksas = 0Administratīvās izmaksas kopā:C (pirms projekta spēkā stāšanās (lietu izsniegšana))= 97 859 *euro*C (pēc projekta spēkā stāšanās (dokumentu skenēšana))= 40 068 *euro* (ik gadu)+ ilgākā laika periodā iepriekšējo lietu skenēšana 858 400 *euro* |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** |  | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2018. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 | 80 544 | 80 544 | 80 544 |
| 2.1. valsts pamatbudžets |  0 |  0 | 80 544 | 80 544 | 80 544 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 | -80 544 | -80 544 | -80 544 |
| 3.1. valsts pamatbudžets |  0 |  0 | -80 544 | -80 544 | -80 544 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 | -80 544 | -80 544 | -80 544 |
| 5.1. valsts pamatbudžets |  0 | -80 544 | -80 544 | -80 544 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Elektronisko dokumentu arhīva (turpmāk - Sistēma) izveidošana uzsākta 2011.gadā un turpinājās 2012.gadā par kopējo summu 609 292 euro, t.sk. sistēmas pilnveidošana 429 643 *euro* un licenču iegāde 182 678 *euro* apmērā. Laika periodā no 2013.gada līdz 2015.gadam projekta „Nelegālo imigrantu lietu digitālā arhīva izveidošana un attīstīšana” ietvaros izveidota Elektronisko dokumentu arhīva informācijas sistēmas programmatūra par kopējo summu 168 753 *euro*. Gala maksājums 2015.gada 17.jūlijā.Lai nodrošinātu Sistēmas pieejamību un darbību 24/7 režīmā, Sistēmas uzturēšanai vidēji gadā ir nepieciešami vismaz 10% uzturēšanas izdevumi no Sistēmas izveides vērtības. 429 643 *euro* Nelegālo imigrantu lietu digitālā arhīva izveides izmaksas \* 10% = 42 964 *euro*. 2017. gadā un turpmāk 42 964 *euro*. Par informācijas sistēmu uzturēšanai paredzētajiem līdzekļiem tiks slēgts līgums ar pakalpojuma sniedzēju un veikti šādi darbi izmaiņu veikšanu programmas izpildāmajā kodā, nodrošinot programmas funkcionalitātes izmaiņas atbilstoši LR normatīvo aktu prasībām, ja tas attiecas uz kādu programmas sastāvdaļas darbu; pēc garantijas kļūdu labošana; izmaiņu veikšana programmatūras izpildāmajā kodā, nodrošinot programmas funkcionalitātes izmaiņas atbilstoši drošības prasībām. Standartprogrammatūras lietošanas licenču (KOFAX programmatūras licences, SAPERION platformas licenču komplekss) uzturēšana: 182 678 *euro* (KOFAX un SAPERION sākumkomplekta cena). Saskaņā ar izplatītāju standartcenu KOFAX licenču uzturēšana gadā 11 755 *euro*, bet SAPEIRON licenču uzturēšana gadā 25 825 *euro.* Licenčuuzturēšanas kopējie gada izdevumi *37 580 euro.*Sākot no 2017.gada un turpmāk ik gadu sistēmas uzturēšanai nepieciešams finansējums80 544 *euro* apmērā*:*  *42 964 euro+ 37 580 euro =* 80 544 *euro\**\**izmaksas plānotas, ņemot vērā līdzvērtīgu realizēto iepirkuma procedūru saņemtos finanšu piedāvājumus, veicot esošā tirgus izpēti*.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta 2016. gada 1.marta sēdē Iekšlietu ministrijas bāzes izdevumos 2017., 2018. un 2019.gadam (atbilstoši Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4.apakšpunktam) budžeta apakšprogrammā 11.01.00 “Pilsonības un migrācijas lietu pārvalde” tika iekļauts papildu finansējums Eiropas Atgriešanās fonda ietvaros izveidotās Sistēmas pieejamības un darbības 24/7 režīmā nodrošināšanai 80’544 euro apmērā ik gadu.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu ir plānots informēt sabiedrību, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2016.gada 11.janvārī ievietots PMLP mājaslapā sadaļā “Tiesību aktu projekti” un Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Komentāri par tiesību akta projektu nav saņemti. |
| 4. | Cita informācija | Nav |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PMLP, VRS, citas valsts pārvaldes iestādes, tiesa un prokuratūra, kuras saņems informāciju un dokumentus no sistēmas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami |
| 3. | Cita informācija | Nav |

Anotācijas IV, V sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I. Pētersone-Godmane

08.06.2016. 09:03

2276

K.Prūse 67829760

kristine.pruse@pmlp.gov.lv